## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 144. schôdza

 Číslo: CRD-2159/2022

647

**U z n e s e n i e**

**Ústavnoprávneho výboru Národnej rady Slovenskej republiky**

**z 24. novembra 2022**

k návrhu poslancov Národnej rady Slovenskej republiky Jaromíra ŠÍBLA, Tomáša ŠUDÍKA, Márie ŠOFRANKO a Jána SZÖLLÖSA na vydanie zákona, ktorým sa mení a dopĺňa **zákon č.  364/2004 Z. z. o vodách** a o zmene **zákona Slovenskej národnej rady č. 372/1990 Zb. o  priestupkoch** v znení neskorších predpisov (vodný zákon) v znení neskorších predpisov (tlač 1257)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom poslancov Národnej rady Slovenskej republiky Jaromíra ŠÍBLA, Tomáša ŠUDÍKA, Márie ŠOFRANKO a Jána SZÖLLÖSA na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č.  372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257);

 **B. o d p o r ú č a**

Národnej rade Slovenskej republiky

 návrh poslancov Národnej rady Slovenskej republiky Jaromíra ŠÍBLA, Tomáša ŠUDÍKA, Márie ŠOFRANKO a Jána SZÖLLÖSA na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 647**

**z 24. novembra 2022**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu poslancov Národnej rady Slovenskej republiky Jaromíra ŠÍBLA, Tomáša ŠUDÍKA, Márie ŠOFRANKO a Jána SZÖLLÖSA na vydanie zákona, ktorým sa mení a  dopĺňa zákon č. 364/2004 Z. z. o vodách a o zmene zákona Slovenskej národnej rady č.  372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1257)**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, 5. bode, § 26a ods. 2 písm. b) sa vypúšťajú slová „vodného toku“.

Legislatívno-technická úprava; precizovanie textu z dôvodu zavedenej legislatívnej skratky „revitalizácia“.

1. V čl. I, 5. bode, § 26a ods. 2 písm. d) sa odkaz na poznámku pod čiarou „37aa)“ nahrádza odkazom na poznámku pod čiarou „37aaa)“.

V súvislosti s touto úpravou sa upraví aj znenie úvodnej vety k poznámke pod čiarou, ako aj jej označenie.

Legislatívno-technická úprava; zachovanie postupnosti číslovania odkazov na poznámky pod čiarou.

1. V čl. I, 5. bode, § 26a ods. 3 písm. a) sa vypúšťajú slová „(vlastnícke alebo iné právo)“ a bodkočiarka na konci sa nahrádza čiarkou.

Legislatívno-technická úprava; vypustenie slov z dôvodu zmätočnosti, nakoľko majetkovoprávne usporiadanie je širší pojem a zahŕňa aj vlastnícke a aj iné právo k pozemkom.

1. V čl. I, 5. bode, § 26a ods. 3 písm. c) sa slová „projektovú dokumentáciu obsahujúcu“ nahrádzajú slovami „projektová dokumentácia obsahujúca“.

Štylistická úprava.

1. V čl. I, 5. bode, § 26a ods. 3 písm. e) sa slová „organizácie ochrany prírody“ nahrádzajú slovami „organizácie ochrany prírody a krajiny“.

Zosúladenie názvu organizácie so zákonom č. 543/2002 Z. z. o ochrane prírody a krajiny v znení neskorších predpisov.

1. V čl. I sa vypúšťa 6. bod.

Nasledujúce body sa primerane preznačia.

Legislatívno-technická úprava v súvislosti s úpravou číslovania odkazu v čl. I, 5. bode [§ 26a ods. 2 písm. d)].

1. V čl. I, 8. bod znie:

„8. V § 43 ods. 3 sa vypúšťa druhá veta.“.

Legislatívno-technická úprava; použitie inej legislatívnej techniky na dosiahnutie toho istého účelu.

1. V čl. I, 10. bode, § 45 ods. 3 sa slová „do troch rokov od uplynutia roku“ nahrádzajú slovami „do uplynutia troch rokov od roku“.

Legislatívno-technická úprava; precizovanie textu.

1. V čl. I, 11. bode, § 46 ods. 4 sa slová „podľa § 26a“ presunú za slová „štátnej vodnej správy“.

Legislatívno-technická úprava; precizovanie textu.

1. V čl. I, 14. bode úvodná veta znie:

„14. § 52 ods. 1 sa dopĺňa písmenom m), ktoré znie:“.

Legislatívno-technická úprava; precizovanie textu v súlade s Legislatívnymi pravidlami tvorby zákonov.

1. V čl. II sa slová „1. januára 2023“ nahrádzajú slovami „1. februára 2023“.

Zmena účinnosti zákona sa navrhuje v nadväznosti na  predpokladaný termín jeho prerokovania na schôdzi Národnej rady Slovenskej republiky. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].